section_heading: Povijest
paragraph_text: Situaciju je pogoršao dolazak nesposobnog Chen Shubaoa na prijestolje Chena, zbog čega je 588. godine teritorij države Chen napao Car Wen od Suija. On je prihvatio savjet svog generala Gao Jionga da sačekaju vrijeme žetve i tada potpuno popale njihova polja. Potom je car Wen poslao svog sina, Yang Guanga (koji će kasnije postati Car Yang od Suija) da potpuno uništi dinastiju Chen. Bezobzirni Chen Shubao se oslonio na prirodnu barijeru rijeke Jangce i nastavio je sa svojim razuzdanim zabavama. Sljedeće godine vojska dinastije Sui je osvojila njegovu prijestolnicu Jiankang, pri čemu se Chen Shubao neuspješno pokušao skriti sa svojom najdražom konkubinom, Zhang Lihua. Tako je Dinastija Sui, nakon skoro tri stoljeća, uspjela ponovno ujediniti Kinu.<ref>D.G.E. Hall, A History of South-East Asia, Fourth Edition, Macmillan Education Ltd, Hong Kong, 1981., str. 17. ISBN 0-333-24163-0